Document ID: 32015R0480

REGOLAMENT TA' IMPLIMENTAZZJONI TAL-KUMMISSJONI (UE) 2015/480
tal-20 ta' Marzu 2015
li jemenda għal-227 darba r-Regolament tal-Kunsill (KE) Nru 881/2002 li jimponi ċerti mizuri speċifiċi restrittivi kontra ċerti persuni u entitajiet marbuta man-netwerk Al-Qaida
IL-KUMMISSJONI EWROPEA,
Wara li qieset it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati man-network ta' Al-Qaida (1), u b'mod partikolari l-Artikolu 7(1)(a), u 7a(1) u 7a(5) tiegħu,
Billi:
(1)
I-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.
(2)
Fit-13 ta' Marzu 2015, il-Kunsill tas-Sigurtà tan-Nazzjonijiet Uniti approva ż-żieda ta' tliet persuni fiżiċi u entità waħda mal-lista tal-Kumitat dwar is-Sanzjonijiet fuq l-Al-Qaida ta' persuni, gruppi u entitajiet li għalihom japplika l-iffriżar tal-fondi u r-riżorsi ekonomiċi. Fis-16 ta' Marzu 2015, il-Kumitat tas-Sanzjonijiet tal-UNSC iddeċieda li jneħħi erba' persuni mil-lista. Barra minn hekk, fid-19 ta' Frar 2015, il-Kumitat tas-Sanzjonijiet l-UNSC ddeċieda li jemenda annotazzjoni waħda mil-lista.
(3)
L-Anness I tar-Regolament (KE) Nru 881/2002 għandu għalhekk jiġi emendat skont dan.
(4)
Sabiex jiġi żgurat li l-miżuri stipulati f'dan ir-Regolament ikunu effettivi, huwa għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa emendat f'konformità mal-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta' Marzu 2015.

Labels: 10
5